joelniklaus/EU_Wikipedias huggingface dataset:
Riku Immonen

Riku Immonen (s. 5. elokuuta 1972 Helsinki) on suomalainen tanssija ja koreografi.

Immonen on toiminut tanssijana jo kahdenkymmenen vuoden ajan. Tänä aikana hän on tanssinut yli neljässäkymmenessä nykytanssiteoksessa sekä noin kahdessakymmenessä teatteri-, musikaali- tai oopperaproduktiossa. Immonen on myös yksi vuonna 2002 perustetun Tanssiryhmä Täpinän perustajajäsenistä.

Marraskuussa 2013 Immonen palkittiin 15 000 euron arvoisella lastenkulttuurin valtionpalkinnolla. Palkintoperusteissa Immosen vahvuutena pidettiin hänen taitoaan käyttää laajaa tanssintuntemustaan hyväksi lapsille suunnatuissa esityksissä.

Koreografioita
1998 Pluus
1999 Risa
2000 Riikkuma
2003 Jaloista viis, käsistä kuus
2003 Katiska
2003 Vii, kuu, see, kaa	
2004 Ähäkutti
2005 Elävät kuvat
2007 Liikemiehet
2007 Turhat tärkeät asiat
2008 SamMacho
2009 Ankkalampi, tilaustyö Rimpparemmi
2009 Autoillen
2011 Kiljuset, tilaustyö Tanssiteatteri Hurjaruuth
2011 MÄ JA NIKO Helsingin Juhlaviikot

Kiinnitykset
 1999–2001 Tanssiteatteri Hurjaruuth

Apurahat
2005 Suomen Kulttuurirahasto 1-vuotinen taiteilija-apuraha
2006 Helsingin Kaupungin taiteilija-apuraha
2007 Uudenmaan Rahasto 1-vuotinen taiteilija-apuraha
2008 Valtion 1/2-vuotinen taiteilija-apuraha
2009 Valtion 5-vuotinen taiteilija-apuraha

Lähteet

Aiheesta muualla
 Riku Immosen kotisivut
 Riku Immonen Suomalaisen tanssin tietokannassa

Suomalaiset nykytanssijat
Suomalaiset koreografit
Vuonna 1972 syntyneet
Elävät henkilöt
Valeakaasia

Valeakaasia eli valkovaleakaasia (Robinia pseudoacacia) on puuvartinen kasvi hernekasvien heimossa. Se on alkujaan lähtöisin Yhdysvaltojen itäosista, mutta sitä on istutettu myös muualle lauhkeaan Pohjois-Amerikkaan, Eurooppaan ja Aasiaan.

Ulkonäkö 

Valeakaasia on keskikokoinen lehtipuu, joka voi kasvaa hyvällä alustalla 30 metriä korkeaksi. Normaalisti puiden korkeus jää 12–18 metriin. Kaarna on paksua, ja se on syvillä uurteilla. Valeakaasialla on lyhyt runko, joka haarautuu melko nopeasti oksiksi. Aikuiset puut ovat tummanharmaita tai ruskeahkoja.

Valeakaasian tummanvihreät lehdet ovat keskimäärin 30 senttimetriä pitkiä ja niissä on myös pienempiä ovaalinmuotoisia lehdyköitä. Syksyisin lehdet kuivuvat ja muuttuvat ruskeiksi ennen kuin putoavat.

Kasvin kukat puhkeavat keväällä. Kermanvalkeat kukat ovat keskittyneet 20 senttimetriä pitkiin terttuihin. Näihin tulee syksyllä 10 senttimetriä pitkiä hedelmiä, jotka muistuttavat litteitä herneenpalkoja.

Levinneisyys 
Valeakaasian alkuperäinen levinneisyysalue kattoi itäisen osan Yhdysvaltoja. Sitä on kuitenkin istutettu kaikkialle Yhdysvaltoihin. Lisäksi sitä on istutettu myös paikoin Euroopassa ja Aasiassa.

Elinympäristö 
Valeakaasia kasvaa monissa erilaisissa ympäristöissä. Parhaiten se viihtyy hedelmällisessä ja kosteassa kalkkikivijohdannaisessa maastossa. Valeakaasiat eivät viihdy erityisen kuivilla tai märillä alueilla, vaikka kestävätkin jonkun verran tulvimista. Maaperän happamuus voi vaihdella pH-arvojen 4,6 ja 8,2 välillä.

Appalakien kosteilla itärinteillä valeakaasioita kasvaa alle 1 040 metrissä, mutta Great Smoky Mountains -vuoriston rinteillä valeakaasioita tapaa 1 620 metrissä asti.

Lähteet

Aiheesta muualla 
Laji.fi: valkovaleakaasia (Robinia pseudoacacia)
ITIS: Robinia pseudoacacia 
United States Department of Agriculture (USDA): Robinia pseudoacacia 
Flora of China: Robinia pseudoacacia 
Dr. Duke's Phytochemical and Ethnobotanical Databases: Robinia pseudoacacia 
Pherobase: Floral volatiles of Robinia pseudoacacia 

58.41 Puut, pensaat
Hernekasvit
Puut
United European Car Carriers

United European Car Carriers (UECC) on norjalainen merikuljetusyritys. Yrityksen päätoimistot sijaitsevat Norjan Grimstadissa ja Oslossa. Lisäksi yrityksellä on toimistot muun muassa Lontoossa, Hampurissa, Pariisissa, Madridissa ja Pireuksessa. Henkilökuntaa UECC:lla on 800. United European Car Carriers kuljettaa vuodessa yli 2,2 miljoonaa autoa ja ro-ro-yksikköä 28 aluksellaan. 

United European Car Carriers omistaa osia japanilaisesta Nippon Yusen Kabushiki Kaishasta (NYK) ja ruotsalaisesta Wallenius Linesista.

Laivasto

Lähteet

Aiheesta muualla 

Yhtiön kotisivut 

Laivayhtiöt
Norjalaiset liikenneyhtiöt
Hack and slash

Hack and slash  tarkoittaa toimintaroolipelien pelityyppiä tai pelitapaa. Kummassakin tapauksessa kyseessä on pelaaminen, joka perustuu vihollisten tappamiseen lähitaistelussa, eikä niinkään juonen käänteisiin tai hahmonkehitykseen. 

Termi on lähtöisin laudalla tai pöydällä pelattavista "kynä ja paperi" -roolipeleistä. Alun perin termillä viitattiin pelikampanjan tyyliin ja termiä käytettiin ensi kerran 1980-luvulla D&D Dragon Magazine -lehden artikkelissa.

Videopeleissä termillä viitattiin aluksi beat ’em up -tyylisiin toimintapeleihin, joissa hahmoilla oli käytössä aseita pelkkien nyrkkien sijaan. Esimerkkejä näistä peleistä ovat Golden Axe ja Final Fight. Myöhemmin termi tuli tunnetuksi lajityyppinä isometristä kuvakulmaa käyttävien pelien yhteydessä kuten Diablo ja Divine Divinity.

Tunnettuja esimerkkejä hack and slash -tyyppisistä peleistä ovat Diablo-sarja ja Dungeon Siege. Myös monet mudit, erityisesti LPMud- ja DikuMUD-lajityyppien edustajat, ovat usein hyvin hack and slash -henkisiä. 

Tunnetuimpia hack and slash -pelejä ovat Devil May Cry -sarja, Dynasty Warriors -sarja ja God of War -sarja.

Eniten pelattavia hahmoja tämän lajityypin pelissä on Koei Tecmon pelissä Warriors Orochi 4, jossa on 170 hahmoa Dynasty Warriors ja Samurai Warriors -sarjoista.

Lähteet 

Videopelien lajityypit
Englanninkieliset sanat ja sanonnat
Antti Einari Halonen

Antti Einari Halonen (s. 3. marraskuuta 1945 Mikkeli) on suomalainen teatteriohjaaja ja näyttelijä, kääntäjä, dramaturgi ja radiokuunnelmien ohjaaja ja käsikirjoittaja. Hän oli Suomen Kansallisteatterin ohjaaja 1992–1997 ja pääohjaaja 1998–2011. Pitkän uransa aikana Halonen on dramatisoinut ja ohjannut lukuisia näytelmiä, muun muassa William Shakespearen, Minna Canthin ja Arthur Millerin teoksia. Hän on ohjannut myös musikaaleja ja oopperoita, kuten Kurt Weillin ja Bertolt Brechtin Kolmen pennin oopperan ja yhteistyöohjauksia Jukka Kajavan kanssa. Lisäksi hän on käsikirjoittanut ja ohjannut radiokuunnelmia, joista tunnetuin on Mika Waltarin romaaniin perustuva Sinuhe.

Halonen työskenteli Kouvolan teatterissa ohjaajana 1968–1970, freelanceohjaajana 1970–1979 ja 1984–1992 sekä Yleisradion teatteriosaston ohjaajana 1980–1983.

Halonen on saanut Pohjoismaisen kuunnelmapalkinnon 1986, valtion tiedonjulkistamispalkinnon 1987 ja Eino Kalima -palkinnon 1996. Hän on näytellyt kahdessa elokuvassa, Puulinna ja Linna, joista jälkimmäisessä hän toimi myös apulaisohjaajana.

Lähteet

Aiheesta muualla 

Suomalaiset teatteriohjaajat
Suomalaiset teatterinäyttelijät
Vuonna 1945 syntyneet
Elävät henkilöt
Daltonin osapainelaki

Daltonin osapainelaki tarkoittaa kemiallista ja fysikaalista lakia, jonka mukaan kaasuseoksen hypoteettinen paine tietyssä tilavuudessa on sen kaasujen osapaineiden summa. Kaasun osapaine on sama kuin kaasun paine sen ollessa yksinään samassa tilavuudessa ja lämpötilassa. Lain havaitsi englantilainen kemisti John Dalton vuonna 1803 tekemissään kokeissa. Osapaineet kaasuille saadaan laskettua ideaalikaasun tilanyhtälöllä, jossa tilavuus ja lämpötila ovat samat kuin lähtötilanteessa.

Kaavat 
Matemaattisesti reagoimattomien kaasujen seoksen paine voidaan määrittää summalauseella.
       tai      
Jossa   tarkoittavat kunkin komponentin osapainetta. Osapaineet kaasuille saadaan laskettua ideaalikaasun tilanyhtälöllä, jossa tilavuus ja lämpötila ovat samat kuin lähtötilanteessa.

Daltonin osapainelaki on myös sidoksissa ideaalikaasujen lakeihin ja se pätee täydellisesti vain ideaalikaasulle, jossa molekyylien välisiä vuorovaikutuksia ei huomioida.

Mooliosuus 
Daltonin osapainelaki voidaan esittää myös kaasusekoituksen moolimäärän suhdelukuna. Mooliosuus on tietyn kaasun moolimäärä jaettuna koko seoksen moolimäärällä, ja sitä merkataan usein kirjaimella x.

Yllä olevan yhtälön mukaan Daltonin osapainelaki voidaan muokata muotoon, jossa se antaa kaasun i moolisuuden avulla kaasun i osapaineen.

Tilavuuskonsentraatio 
Minkä tahansa yksittäisen kaasumaisen komponentin tilavuuskonsentraation voi määrittää alla olevalla kaavalla.

Jossa tarkoittaa  i-komponentin konsentraatiota ja  i- komponentin painetta.

Daltonin osapainelaki pätee täydellisesti vain ideaalikaasuihin ja osapainelaki onkin sidoksissa ideaalikaasujen lakeihin. Muut kaasut eivät noudata Daltonin osapainelakia tarkasti ja niillä virhe kasvaa paineen noustessa. Paineen ollessa korkea molekyylin itsensä käyttämä tilavuus on merkittävämpi, kuin molekyylien välinen vapaa tila. Erityisesti kun molekyylien väliset etäisyydet ovat keskimäärin lyhyet lisääntyvät kaasumolekyylien väliset voimat niin paljon, että niiden aiheuttama paine muuttuu olennaisesti. Ideaalisessa kaasumallissa tällä ilmiöllä ei ole vaikutusta. Daltonin lain periaatetta voidaan demonstroida yksinkertaisella kokeella. Kokeessa lasipullo upotetaan vesiastiaan, jolloin se syrjäyttää tilavuutensa verran vettä. Pullo ei kuitenkaan ole tyhjä, vaan täynnä vetykaasua. Vedyn aiheuttaman paineen määrä pystytään tulkitsemaan taulukosta, johon on listattu vesihöyryjen paineita eri lämpötiloissa. Daltonin lain tuottamilla tiedoilla on nykyään monia käytännön sovelluksia. Esimerkiksi sukeltajat käyttävät Daltonin periaatteita mittaamaan, kuinka paineen tasot eri syvyyksissä vaikuttavat säiliöidensä ilmaan ja typpeen.

Katso myös 
 Mooliosuus
 Ideaalikaasulaki
 Van der Waalsin yhtälö
 Boltzmannin vakio
 Dynaaminen paine
 Sisäenergia

Lähteet 

Kaasulait
Paine
Vapauspuolue (Alankomaat)

Vapauspuolue (holl. Partij voor de Vrijheid) (PVV) on alankomaalainen kansallisliberaalinen puolue. Sitä johtaa Geert Wilders, joka oli puolueen edeltäjäryhmän Group Wildersin ainoa edustaja Alankomaiden parlamentissa. Puolue voitti yhdeksän paikkaa vuoden 2006 vaaleissa, mikä teki siitä parlamentin viidenneksi suurimman puolueen ja kolmanneksi suurimman oppositiopuolueen. Vuoden 2009 europarlamenttivaaleissa puolue sai toiseksi eniten paikkoja Alankomaissa, 4 paikkaa 25:stä. Vuoden 2010 parlamenttivaaleissa puolueen paikkamäärä nousi 9:stä 24:ään.

Puolueella on yksi jäsen, Wilders itse, eikä se näin ole oikeutettu Alankomaiden puoluetukiin. Puolueen toiminta on täysin lahjoitusten varassa.

PVV kannattaa puolueohjelmansa mukaan Alankomaiden senaatin lakkauttamista, puoluetukien poistamista vasemmistolaisilta puolueilta, rahoituksen lakkauttamista ilmastonmuutoksen torjuntaan pyrkiviltä projekteilta sekä päästöverojen lakkauttamista, tuulivoimasta luopumista, investointeja ydin- ja hiilivoimaan, kehitysavun lakkauttamista, kaikkien kansalaisten rekisteröimistä etnisen ryhmän perusteella, maahanmuuton voimakasta rajoittamista ja osittaista kieltämistä, islamin poistamista Alankomaiden yhteiskunnasta, sekä Euroopan unionin lakkauttamista tai Alankomaiden eroa siitä ja kaiken yhteistyön lopettamista.

Vaalimenestys

Parlamenttivaalit

Europarlamenttivaalit

Lähteet

Aiheesta muualla 
 Home page of Partij voor de Vrijheid 

Alankomaalaiset puolueet
EU-kriittiset puolueet
Kansallisliberalismi
Konservatiivis-liberaalit puolueet
Oikeistopopulistiset puolueet
Nationalistiset puolueet
Äärioikeistolaiset puolueet
First Step

First Step on Faces-yhtyeen debyyttialbumi vuodelta 1970.

Kappaleet 
 Wicked Messenger (B. Dylan)
 Devotion (R. Lane)
 Shake, Shudder (R. Lane, R. Wood)
 Stone (R. Lane)
 Around the Plynth (R. Stewart, R. Wood)
 Flying (R. Lane, R. Stewart, R. Wood) 	
 Pineapple and the Monkey (R. Wood)
 Nobody Knows (R. Lane, R. Wood)
 Looking Out the Window (K. Jones, I. McLagan)
 Three Button Hand Me Down (I. McLagan, R. Stewart)

Kappale Stone löytyy Ronnie Lanen esityksenä Pete Townshendin ensimmäiseltä soololevyltä Who Came First hieman muokattuna nimellä Evolution.

Kokoonpano
 Kenney Jones – rummut
 Ronnie Lane – basso, taustalaulu, kitara kappaleessa 4
 Ian McLagan – piano, hammond-urut
 Ron Wood – kitara, taustalaulu, harppu kappaleessa 4, basso kappaleessa 10
 Rod Stewart – laulu, banjo kappaleessa 4

Vuoden 1970 albumit
Vuoden 1970 esikoisalbumit
Brittiläiset rockalbumit
Shirō Hashizume

Shirō Hashizume (; s. 20. syyskuuta 1928 Wakayama) on japanilainen entinen uimari. Hän rikkoi miesten 1 500 metrin vapaauinnin maailmanennätyksen 16. elokuuta 1949, tosin ennätys rikottiin jo samana päivänä.

Hashizume voitti 1 500 metrin vapaauinnin hopeaa vuoden 1952 kesäolympialaisissa Helsingissä. Hänet päihitti vain yhdysvaltalainen Ford Konno.

Hashizume valmistui vuonna 1951 Japanin yliopiston lakitiedekunnasta. Hänet otettiin vuonna 1987 Shiju hoshō -ritarikuntaan, ja hänet kelpuutettiin vuonna 1992 International Swimming Hall of Fameen.

Lähteet
Profiili sports-reference.com 

Japanilaiset uimarit
Japanilaiset olympiamitalistit
Vuonna 1928 syntyneet
Elävät henkilöt
Armand Emmanuel du Plessis de Richelieu

Armand Emmanuel Sophie Septemanie du Plessis, Richelieun herttua (25. syyskuuta 1766 – 17. toukokuuta 1822) oli merkittävä ranskalainen valtiomies Bourbon-suvun palattua valtaan Ranskan suuren vallankumouksen jälkeen.

Vallankumouksen ja Napoleonin sotien aikana hän palveli Venäjän keisarillisissa joukoissa. Aleksanteri I nimitti hänet Odessan ja sitä ympäröivän alueen kenraalikuvernööriksi, ja hän kehitti Odessasta merkittävän satamakaupungin.

Richelieu palasi ranskaan vuonna 1814, mutta Napoleonin palattua Elbalta Hän liittyi Venäjän joukkoihin Napoleonia vastaan. Hän toimi kahdesti Ranskan pääministerinä: 26. syyskuuta 1815 – 29. joulukuuta 1818 sekä 20. helmikuuta 1820 – 14. joulukuuta 1821.

Richelieu nimitettiin Ranskan akatemiaan (L’Académie française) vuonna 1816.

Lähteet 

Ranskan pääministerit
Ranskan akatemian jäsenet
Ranskalaiset herttuat
Odessan historia
Vuonna 1766 syntyneet
Vuonna 1822 kuolleet
Outlawzin diskografia

Tämä on diskografia sivu rap-ryhmä Outlawzeista.

Albumit

Katso myös Tupac Shakurin diskografia

Studio

Ride Wit Us or Collide Wit Us
Julkaistu: 7. syyskuuta 2000
Listasijoitus: #95
RIAA todistus:-
U.S. myynti:-
Maailmanlaajuinen myynti:-

Novakane
Julkaistu: 23. lokakuuta 2001
Listasijoitus: #100 
RIAA todistus:-
U.S. myynti:-
Maailmanlaajuinen myynti:-

Neva Surrenda
Julkaistu: 22. lokakuuta 2002
Listasijoitus:- 
RIAA todistus:-
U.S. myynti:-
Maailmanlaajuinen myynti:-

Outlaw 4 Life: 2005 A.P.
Julkaistu: 19. huhtikuuta 2005
Listasijoitus:-
RIAA todistus:-
U.S. myynti: 31,545
Maailmanlaajuinen myynti:-

Can't Sell Dope Forever (yhdessä Dead Prezin kanssa)
Julkaistu: 25. heinäkuuta 2006
Listasijoitus:-
RIAA todistus:-
U.S. myynti:-
Maailmanlaajuinen myynti:-

We Want In: The Street LP
Julkaistu: 5. elokuuta 2008
Listasijoitus: #84
RIAA todistus:-
U.S. myynti:-
Maailmanlaajuinen myynti:-

Perfect Timing
Julkaistu: 2011
Listasijoitus:-
RIAA todistus:-
U.S. myynti:-
Maailmanlaajuinen myynti:-

Mixtapet

 Outlawz Present Jerzey Mob Vol. 1
 Julkaistu: 2001
 Levy-yhtiö: Outlaw Recordz

 Outlaw Warriorz Vol. 1
 Julkaistu: 22. kesäkuuta 2004
 Levy-yhtiö: Outlaw Recordz

 Life Of An Outlaw
 Julkaistu: 2005
 Levy-yhtiö: 1Nation Entertainment

 Retribution: The Lost Album
 Julkaistu: 8. marraskuuta 2006
 Levy-yhtiö: 1Nation Entertainment

 Outlaw Culture
 Julkaistu: 8. marraskuuta 2006
 Levy-yhtiö: 1Nation Entertainment

Vierailut muiden albumeilla
1996: "Life Of An Outlaw" (Makaveli mukana Outlawz)
1998: "Serenade My Life" (Gonzoe mukana Outlawz)
1998: "This Life Of Mine" (Bad Azz mukana Outlawz)
1998: "Do Yo Thug Thang" (Yukmouth mukana Outlawz)
1998: "Still Ballin'" (Yukmouth mukana Outlawz)
1998: "Hard Labor" (C-Bo mukana Big Lurch & Outlawz)
1999: "How You Want It" (Big Mike mukana Outlawz)
2000: "Gun Talk" (Willie D mukana Spice 1 & Outlawz)
2000: "Ride Or Die" (Sean T mukana Outlawz)
2001: "Thug Warz" (Fredro Starr mukana Sticky Fingaz & Outlawz)
2001: "Feel Your Pain" (Benzino mukana Outlawz)
2001: "We Gone Ride" (Yukmouth mukana Hussein Fatal & Outlawz)
2001: "Hate The Game" (Killa Tay mukana Outlawz)
2002: "Sick Thoughts" (Big Syke mukana Outlawz)
2002: "Born A Soulja" (Kastro & E.D.I. mukana Yukmouth, Hellraza & Outlawz)
2002: "Ball Or Die" (Hellraza mukana Outlawz)
2002: "What U No Bout" (C-Bo mukana Outlawz)
2002: "Turn Da Heat Down" (Spice 1 mukana Outlawz)
2003: "Ridin' For Pac" (Bullys Wit Fullys mukana Outlawz)
2005: "Way Too Many" (Layzie Bone mukana Outlawz)
2005: "Complicated" (Bone Brothers mukana Outlawz)
2006: "Outlaws" (Belo Zero mukana Outlawz)
2007: "Bis ich unter der Erde lieg" ("Until I lie under the earth")(Eko Fresh mukana Outlawz)

Diskografiat
Tupac Shakur
Luettelo vuoden 2006 miehittämättömistä avaruuslennoista

Vuoden 2006 miehittämättömät avaruuslennot: vuosi oli tavanomainen - hieman toista sataa satelliittia laukaistiin avaruuteen.

Onnistuneet laukaisut

Epäonnistuneet laukaisut
 28.02.2006 Badr 1 (Arabsat 4A) tietoliikennesatelliitti joutui liian alhaiselle radalla, kun Proton-M Briz-M raketin ylin rakettivaihe sammui liian aikaisin.
 24.03.2006 tuhoutui FalconSat 2 yhdysvaltalaisen Falcon-1-raketin tuhoutuessa sen ensilaukaisussa Kwajalein atollilla
 4.07.2006 Pohjois-Korean Taepo Dong-2 raketti laukaistiin ballistiselle radalle tai kiertoradalle. Länsimaissa ja Japanissa koe todettiin epäonnistuneeksi. Japanin avaruuspolitiikka muuttui vuonna 2008 tämän laukaisun ansiosta sotilaallisen avaruustoiminnan sallivaksi.
 10.07.2006, Intian Insat 4C-tietoliikennesatelliitti tuhoutui, kun GSLV Mk.1-kantoraketti tuhoutui laukaisussa
 26.7.2006 BelKa 1, Baumanets 1, Unisat 4, PicPot, CP 1 (K7RR-Sat), CP 2, HAUSAT 1, ICECube 1, ICECube 2, ION, KUTESat-Pathfinder, Mea Huaka'i, MEROPE, Ncube 1, Rincon 1, SACRED, SEEDS ja AeroCube 1 tuhoutuivat, kun venäläinen Dnepr-1-raketti tuhoutui Baikonurista tehdyss laukaisussa. Ne olivat opiskelijoiden tekemiä mikrosatelliitteja.

Aiheesta muualla
Güntherin avaruussivun Chronology-kohdasta laukaisujen historia (päälähde)
Jonathan McDowellin avaruussivusto
ESAn tieteelliset avaruuslennot
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu

2006 miehittämättömät lennot
Luettelo vuoden 2005 miehittämättömistä avaruuslennoista

Vuoden 2005 miehittämättömät avaruuslennot: 71 onnistuneesti laukaistua avaruusalusta, 3 laukaisussa tuhoutunutta satelliittia. Satelliiteista noin parilla tusinalla oli sotilaallinen operaattori, valtaosa näistä oli Yhdysvaltain ilmavoimien avaruusaluksia. Noin tusina kaikista satelliiteista oli mikrosatelliitteja, lähinnä yliopisto-opiskelijoiden harjoitustöiden ja opinnäytteiden kohteita. Kaksi listan "aluksista" on satelliitin määritelmän ulkopuolella: anturoitu miehittämätön avaruuspuku ja Turkmenistanin avaruuteen haluama muistoesinekapseli.

Onnistuneet laukaisut

Epäonnistuneet laukaisut

 16.6.2005 Molnija-3K-tietoliikennesatelliitti tuhoutui Molnija-M (Blok-ML)-kantoraketin epäonnistuneessa laukaisussa Plesetskistä
 21.6.2005 kokeellinen Cosmos 1-satelliitti (aurinkopurjetesti?) tuhoutui entisen sukellusveneohjuksen, Volna-O-kantoraketin, ensilaukaisussa
 8.10.2005 ESAn Cryosat kaukokartoitussatelliitti tuhoutui, kun Rokot-KM-kantoraketti ei nostanut sitä kiertoradalle. Alus ja raketti putosivat Pohjoiseen Jäämereen Plesetskistä laukaisun jälkeen.

Aiheesta muualla
Güntherin avaruussivun Chronology-kohdasta laukaisujen historia (päälähde)
Jonathan McDowellin avaruussivusto
ESAn tieteelliset avaruuslennot
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu

2005 miehittämättömät
Miehittämättömät lennot
Luettelo vuoden 2004 miehittämättömistä avaruuslennoista

Vuoden 2004 miehittämättömät avaruuslennot.

Onnistuneet laukaisut

Näiden lisäksi: 8.11.2004 Oblik-malline Sojuz-2-1a:n koelaukaisulla Plesetskistä.

Epäonnistuneet laukaisut
6. syyskuuta 2004 israelilainen Ofeq 6-tiedustelusatelliitti tuhoutui israelilaisen Shavit-1-kantoraketin toimintahäiriössä

Aiheesta muualla
Güntherin avaruussivun Chronology-kohdasta laukaisujen historia (päälähde)
Jonathan McDowellin avaruussivusto
ESAn tieteelliset avaruuslennot
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
Venäjän kuulennot

2004 miehittämättömät lennot
Luettelo vuoden 2003 miehittämättömistä avaruuslennoista

Vuoden 2003 miehittämättömät avaruuslennot.

Laukaisut

Aiheesta muualla
Güntherin avaruussivun Chronology-kohdasta laukaisujen historia (päälähde)
Russian Space Web
Jonathan McDowellin avaruussivusto
ESAn tieteelliset avaruuslennot
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
Venäjän kuulennot

2003 miehittämättömät
Miehittämättömät avaruuslennot
Luettelo vuoden 2002 miehittämättömistä avaruuslennoista

Vuoden 2002 miehittämättömät avaruuslennot.

Aiheesta muualla
Güntherin avaruussivun Chronology-kohdasta laukaisujen historia (päälähde)
Jonathan McDowellin avaruussivusto
ESAn tieteelliset avaruuslennot
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu

2002 miehittämättömät lennot
Luettelo vuoden 2001 miehittämättömistä avaruuslennoista

Vuoden 2001 miehittämättömät avaruuslennot.

Aiheesta muualla
Güntherin avaruussivun Chronology-kohdasta laukaisujen historia (päälähde)
Jonathan McDowellin avaruussivusto 
ESAn tieteelliset avaruuslennot
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
Venäjän kuulennot

Luettelot avaruustoiminnasta
2001
Luettelo vuoden 2000 miehittämättömistä avaruuslennoista

Vuoden 2000 miehittämättömät avaruuslennot.

Aiheesta muualla
Güntherin avaruussivun Chronology-kohdasta laukaisujen historia (päälähde)
Jonathan McDowellin avaruussivusto 
ESAn tieteelliset avaruuslennot
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
Venäjän kuulennot

Luettelot avaruustoiminnasta
Vuoden 2000 avaruustoiminta
Koskisen konserni

Koskisen on vuonna 1931 perustettu, kansainvälisesti toimiva suomalainen perheyritys. Koskisen valmistaa ja markkinoi puutuoteteollisuuden tuotteita muun muassa rakennus-, huonekalu- ja kuljetusvälineteollisuudelle. Koskisen toimialat ovat: puunhankinta ja bioenergia (Koskitukki Oy), sahateollisuus, levyteollisuus, johon kuuluvat vaneritehdas, ohutvaneriteollisuus ja Suomen ainoa lastulevytehdas. Konserni työllistää noin 900 henkilöä. Sen liikevaihto on noin 269 miljoonaa euroa (2018), josta viennin osuus on yli puolet.

Koskisen perusti sittemmin teollisuusneuvoksen arvonimen saanut Kalle Koskinen vuonna 1931.

Yritys nousi julkisuuteen, kun 1987 paljastui, että sahan tulipalon yhteydessä vuonna 1976 Järvelän maaperään ja pohjaveteen pääsi kloorifenolia sisältävää Ky-5-valmistetta, jota käytettiin sahatavaran sinistymisenestoon. Alueen pohjaveden ja maaperän puhdistusmahdollisuuksia on selvitelty vuosikymmenten ajan. Vuosina 2012–2014 puhdistustyössä tehtiin läpimurto; Koskisen Oy:n ja Pöyry Finland Oy:n kehittämällä menetelmällä on puhdistettu laskennallisesti jo noin 90 prosenttia alueen pohjavedestä. Puhdistustoimintaa jatketaan, jotta loputkin pohjavedestä saadaan puhdistettua. Asiasta annettiin KHOn päätös 2008, jonka mukaan saastuminen tutkitaan. Yritystä syytettiin rikoksesta, mutta oikeuden päätöksen mukaan saastuminen johtui tulipalosta.

Koskisen konserni on edelleen Koskisen perheen omistuksessa. Vuoden 2016 lopussa Markku Koskisen tilalle toimitusjohtajaksi palkattiin Jukka-Pekka Pahta.

Lähteet

Aiheesta muualla
 Virallinen sivusto

Suomalaiset perheyritykset
Mekaaninen metsäteollisuus
Kärkölä
Rutherford Appleton Laboratory

Rutherford Appleton Laboratory (RAL) on Englannissa Chiltonissa sijaitseva tiedekeskus. Laboratoriossa on 1200 työntekijää. 

RAL toimii Science and Technology Facilities Council eli STFC-neuvoston alaisuudessa ja rahoituksella. Se on nimetty Ernest Rutherford ja Edward Appletonin mukaan. 2000-luvulla nimi oli hetken DRAL, mutta se ei jäänyt pysyväksi. D tuli Daresbury Laboratorystä.

Rutherford High Energy Laboratoryn perustettiin vuonna 1957 RAFin  Harwellin lentotukikohtaan. Se yhdistyi vuosina 1975 ja 1979 ensin Atlas Computer Laboratory-laboratorioon ja sitten Appleton Laboratory-laboratorioon.

Laboratorio tekee mm. ydintekniikan ja hiukkaskiihdytintutkimusta ja tutkii lasereita. Se on merkittävä avaruustutkimuslaboratorio.

Aiheesta muualla
Science and Technology Facilities Council
ISIS pulsed neutron and muon source
Diamond Light Source synchrotron
Central Laser Facility
Computing at Chilton: 1961–1990
Microelectronics Support Centre
EUROPRACTICE Software Service

Yhdistyneen kuningaskunnan tutkimuslaitokset
Berkshire
Ydintutkimuslaitokset
Gordios (Kappadokia)

Gordios oli kappadokialainen, joka murhasi kuningas Ariarathes VI:n.

Pontoksen kuningas Mithridates VI halusi saada Kappadokian valtaansa ja palkkasi Gordioksen murhaamaan kuningas Ariarathes VI:n. Mithridateen sisko Laodike oli naimisissa Ariaratheen kanssa. Murhan jälkeen Laodikesta tuli Kappadokian hallitsija ja hänen pojastaan Ariarathes VII:stä tuli kuningas. Laodike meni kuitenkin naimisiin Bithynian kuninkaan Nikomedeen kanssa. Mitrhidates antoi tämän takia syrjäyttää siskonsa ja asetti Kappadokian valtaistuimelle oman poikansa Ariarathes IX:n. Gordios toimi nuoren Ariarathes IX:n neuvonantajana.

Gordios toimi myös Mithridateen lähettiläänä. Hän kävi muun muassa neuvottelemassa Roomassa ja hänen ansiostaan Armenian Tigranes I julisti sodan Kappadokialle ja syrjäytti Ariobarzanes I:n, jonka roomalaiset olivat nostaneet valtaan vuonna 93 eaa. Sulla ajoi Gordioksen Kappadokiasta seuraavana vuonna. Gordios taisteli myöhemmin Lucius Licinius Murenaa vastaan Halys-joella käydyssä taistelussa vuonna 83 eaa. tai 82 eaa.

Lähde 
 Smith, Dictionary of Greek and Roman Biography and Mythology >  v. 2, page 282 

Antiikin kappadokialaiset
Shadowgrounds Survivor

Shadowgrounds Survivor on suomalaisen Frozenbyten kehittämä ja vuonna 2007 julkaistu isometrisestä kuvakulmasta kuvattu ammuntapeli. Peli on spin-off-osa vuonna 2005 julkaistulle Shadowgrounds-videopelille. Pelin musiikin on säveltänyt suomalainen Ari Pulkkinen. 

Shadowgrounds Survivorissa on edeltäjäänsä verrattuna tarkempi grafiikka ja parempi fysiikanmallinnus. Lisäksi pelissä on roolipelityylinen päivitysjärjestelmä aseille ja pelihahmoille. Pelin kehityksessä on panostettu erityisesti modattavuuteen. Pelissä on työkaluja, joiden avulla omien modien ja karttojen tekeminen peliin on tavallista helpompaa. Shadowgroundsin tapaan peli on käännetty myös Linuxille yhteistyössä jyväskyläläisen Igioksen kanssa.

Vastaanotto 

Metacritic -kerääjäsivustolla pelillä on 79/100 pistettä.

Lähteet

Aiheesta muualla 
 
 Virallinen kotisivu 

Ampumapelit
Scifipelit
Linux-pelit
Mac OS -pelit
Windows-pelit
Vuoden 2007 videopelit
Suomessa kehitetyt videopelit
Indie-videopelit
Frozenbyte
Synthetic Generation

Synthetic Generation on Deathstarsin esikoisalbumi, joka julkaistiin Ruotsissa vuonna 2002. Marraskuussa 2003 Nuclear Blast julkaisi albumista uusintapainoksen.

Kappaleet

Kokoonpano 
 Whiplasher Bernadotte – laulu
 Beast X Electric – kitara
 Skinny Disco – bassokitara
 Bone W Machine – rummut
 Johanna Beckström – taustalaulu

Lähteet 

Vuoden 2002 esikoisalbumit
Deathstarsin albumit
Clithood

Klitoriksen hupun lävistys (engl. clitoral hood piercing) on yksi yleisimmistä naisten genitaalialueen lävistyksistä. Lävistys voidaan tehdä joko pysty- tai vaakasuunnassa, ja se menee klitoriksen suojahupun lävitse. Lävistys paranee nopeasti, noin kuukaudessa. 

Liikunta saattaa ensimmäisinä päivinä tuntua hieman epämiellyttävämmältä, mutta asia korjaantuu nopeasti. Mikäli lävistys tuntuu ärsyyntyvän seksistä, sitä voi venyttää hieman. Tällöin myös uloskasvun/repeytymisen riski pienenee.

Lävistykset
Clarke Scholes

Clarke Currie Scholes (s. 25. marraskuuta 1930 Detroit, Michigan, Yhdysvallat) on yhdysvaltalainen entinen uimari. Hän voitti 100 metrin vapaauinnin olympiakultaa Helsingistä vuonna 1952 ja saavutti kultaa myös Pan-Amerikan kisoissa 1955. 

Scholes oppi uimaan nelivuotiaana. Hän opiskeli Michigan Staten yliopistossa ja sai valmennusta olympiakultaan Matt Mannilta. Scholes kelpuutettiin uinnin kansainväliseen Hall of Fameen vuonna 1980.

Lähteet

Yhdysvaltalaiset uimarit
Yhdysvaltalaiset olympiavoittajat
Per-Erik Förars

Per-Erik ”Pärre” Förars (4. lokakuuta 1924 Vaasa – 14. tammikuuta 2011 Helsinki) oli suomalainen iskelmälaulaja ja viulisti. Förars oli mukana Toivo Kärjen yhtyeessä sen kiertäessä ympäri Suomea 1950-luvulla. Förars oli monitaitoinen muusikko: laulamisen lisäksi hän soitti muun muassa kitaraa, viulua, klarinettia ja kaikkia eri saksofoneja.

Förarsin ensimmäinen levytys laulajana oli duetto Vieno Kekkosen kanssa: käännösiskelmä ”Kaksi unista ihmistä” levytettiin huhtikuussa 1956. Sitä seurasivat vuonna 1957 ”Marianne” ja ”Naurava kulkuri”.

Parhaiten Förarsin levytyksistä menestyi ”Kerro, kultainen kuu”, joka oli vuoden 1959 alussa Suomen listakolmosena. Televisiossa Förars oli mukana Kuukauden suositut -musiikkiohjelmassa. Erkki Melakosken orkesterin laulusolistina hän oli 1960-luvulla yhdessä Laila Kinnusen kanssa. Hänen viimeisiä levytyksiään on ”Niin kuin ruusu”, jolla hän osallistui Suomen vuoden 1963 euroviisukarsintoihin. 

Förars valmistui juristiksi ja toimi lähes 29 vuotta Helsingin raastuvanoikeuden oikeusneuvosmiehenä (nyk. käräjätuomari). Hän istui Helsingin valtuustossa valittuna SDP:stä.

Diskografia 
 Pärre Förarsia tapaamassa (Rytmi, 1958)
 Pärre (Rytmi, 1958)
 Unohtumattomat: Iskelmiä 50- ja 60-luvuilta (levyllä mukana Per-Erik Förars, Ilkka Rinne, Kalevi Korpi ja Johnny Forsell, Fazer Finnlevy, 1994)

Elokuvat 
 Suuri sävelparaati, 1959, laulaja
 Toivelauluja, 1961, laulaja
 Maija löytää sävelen, 1950, muusikko (orkesterin 2. viulisti)

Lähteet

Aiheesta muualla 
 

Suomalaiset iskelmälaulajat
Suomalaiset elokuvanäyttelijät
Helsingin kaupunginvaltuutetut
Suomen Sosialidemokraattisen Puolueen poliitikot
Vuonna 1924 syntyneet
Vuonna 2011 kuolleet
Suomalaiset juristit
Termination Bliss

Termination Bliss on Deathstarsin toinen studioalbumi, joka julkaistiin 27. tammikuuta 2006.

Kappaleet

Bonuskappaleet

Kokoonpano 
 Whiplasher Bernadotte – laulu
 Nightmare Industries – kitara
 Skinny – bassokitara
 Bone W Machine – rummut

Arvostelut 
 Metal Temple:

Lähteet 

Vuoden 2006 albumit
Deathstarsin albumit
Insomnia (EP)

Insomnia on samannimisen kiiminkiläisen thrash metal -yhtyeen vuonna 1991 julkaisema minialbumi. EP:n julkaisi alun perin oululainen levy-yhtiö Bad Vugum. EP:n kappaleet kertovat persianlahden sodasta, Jehovan todistajista ja unettomuudesta.

Kappaleet

Aiheesta muualla 
 

Vuoden 1991 EP:t
Suomalaiset thrash metal -albumit
Bad Vugumin albumit
Erikoisjoukkue

Erikoisjoukkue (Spooks) on BAFTA-palkintoja kerännyt brittiläinen sarja, jota tuottaa itsenäinen tuotantoyhtiö Kudos BBC Onen alaisena. Suomessa sarjaa ovat esittäneet sekä Yle TV2 että MTV3. Sarja keskittyy seuraamaan Britannian tiedusteluyksikkö MI5:n vakoojia ja heidän työtehtäviään. Sarja tunnetaan Amerikassa ja Ranskassa nimellä "MI-5". Kanadassa se tunnettiin alun perin nimellä MI5, mutta kulkee nyt alkuperäisnimellään, Spooks. Britanniassa sarja on ollut erittäin suosittu, niin yleisön kuin kriitikoidenkin keskuudessa.

Tekijät 
Sarjan luojana toimii käsikirjoittaja David Wolstencroft ja sarjassa on vieraillut monia tunnettuja näyttelijöitä, kuten Hugh Laurie, Robert Hardy, Tim McInnerny, Bruce Payne, Ian McDiarmid, Ewen Bremner, Jimi Mistry, Andy Serkis, Andrew Tiernan, Anton Lesser, Anupam Kher, Alexander Siddig ja Anthony Head. 

Vaikka sarjassa onkin usein kohtauksia MI5:n päämajasta Thames Housesta, ne kuvattiin todellisuudessa Lontoossa sijaitsevassa Freemasons' Hallissa.

Sarja on tunnettu vaihtuvasta näyttelijäkaartistaan ja siitä, ettei se pelkää tapattaa päähahmojaan.

Näyttelijät

Nykyiset päähenkilöt

Aiemmat päähenkilöt

Lähteet

Aiheesta muualla 

 

Brittiläiset draamasarjat
2000-vuosikymmenen televisiosarjat
BBC:n televisio-ohjelmat
Tummajättiläishyppypäästäinen

Tummajättiläishyppypäästäinen (Rhynchocyon petersi) on hyppypäästäisten lahkoon kuuluva pieni nisäkäslaji. Se elää luonnonvaraisena ainoastaan Afrikassa, osissa Keniaa ja Tansaniaa. Sielläkin se on varsin harvinainen ja uhanalainen.

Lähteet

Aiheesta muualla 
Is It an Elephant? Is It a Shrew? No, It’s a Sengi! Smithsonian Nanional Zoological Park 

Hyppypäästäiset
Palkka-armeija

Palkka-armeija tarkoittaa armeijaa, joka ottaa osaa sotatoimiin rahallista korvausta vastaan pääasiassa yksityisten intressien vuoksi ilman erityistä ideologista, poliittista tai kansallista motiivia. Palkka-armeijan sotilaat ovat palkkasotilaita. Palkkasotilas ei ole sama asia kuin ammattisotilas, joka palvelee vakinaisessa sotaväessä ammatikseen saaden siitä palkkaa.

Vakinaisista sotaväen sotilaista koostuvaa armeijaa kutsutaan ammattiarmeijaksi.

Katso myös 
Asevoimat

Armeijat
Radik Žaparov

Radik Žaparov (s. 29. helmikuuta 1984 Almati) on kazakstanilainen mäkihyppääjä. Zhaparov kilpaili mäkihypyn maailmancupissa ensimmäisen kerran Kuusamossa 29.11.2003. Žaparovin paras sijoitus maailmancupin henkilökohtaisessa kilpailussa on 11. sija Kuopion kilpailussa maaliskuussa 2007.

Torinon talviolympialaisissa 2006 hän sijoittui normaalikilpailussa sijalle 26, suurmäessä sijalle 31. ja joukkuekilpailussa kahdenneksitoista. MM-kilpailuissa hänen paras henkilökohtainen sijoituksensa on 24. Osakan MM-kisoista 2007.

Seuratasolla Žaparov edustaa Csca Almatyn hiihtoseuraa.

Lähteet 
 

Kazakstanilaiset mäkihyppääjät
Vuonna 1984 syntyneet
Elävät henkilöt
Malthusilaisuus

Malthusilaisuus on englantilaisen taloustieteilijän Thomas Robert Malthusin (1766–1834) kehittämään väestöteoriaan perustuva väestöpoliittinen oppi. Malthusilaisuuden mukaan  ihmislajilla on taipumus lisääntyä eksponentiaalisesti  (eli geometrisesti), mutta ruoantuotanto kasvaa vain lineaarisesti. Tämä johtaa siihen, että ihmiskunta lisääntyy, kunnes ravinnontuotannon rajat tulevat vastaan. Ravinnonpuute taas aiheuttaa äärimmäistä köyhyyttä, nälänhätää ja kulkutauteja, jotka pysäyttävät väestönkasvun. Malthus suositteli väestönkasvun hillitsemistä myöhäisen avioitumisen ja seksuaalisen pidättäytymisen avulla.

Historia 
Malthusilaisuutta seurasi uusmalthusilaisuus. Uusmalthusilaisuus jakaa malthusilaisuuden kanssa käsityksen, jonka mukaan väestönkasvu on köyhyyden syy. Sen sijaan uusmalthusilaisuus hyväksyy syntyvyyden säännöstelyn väline-ehkäisylläkin. Uusmalthusilaisuus oli voimissaan erityisesti Yhdistyneiden kansakuntien ensimmäisessä väestökonferenssissa Bukarestissa vuonna 1974. Siellä suurin osa kehittyneistä maista omaksui uusmalthusilaisuuden ajatukset ja piti kehitysmaiden alikehityksen pääasiallisena syynä korkeaa syntyvyyttä.

Uusmalthusilaisuutta on sävyttänyt myös rasismi, sillä teorian kannattajat ovat voineet jopa kannattaa syntyvyyden lisäämistä, jotta oma etninen ryhmä saataisiin lisääntymään. Ongelmana ei siis aina ole ollut väestön määrä sinänsä, vaan "väärän" väestön (esimerkiksi etninen vähemmistö, alkuperäisasukkaat jne.) määrä.

Kritiikkiä 
Nykytutkimuksen ja käytössä olevan empiirisen tiedon perusteella Malthusin teoriaa pidetään virheellisenä. Hänen arvailunsa eivät ole toteutuneet, sillä ihmiskunta ei ole lisääntynyt eksponentiaalisesti, eikä sen lisääntyminen näin ole luonnonlaki. Lisäksi myös ruoantuotannossa on kehitytty huomattavasti, mikä on mahdollistanut nykyisin suuremman ruoantuotannon henkeä kohti kuin Malthusin elinaikana.

Katso myös 
 Malthusin väestöteoria

Lähteet

Aiheesta muualla 
Malthus: Essay on the Principle of Population

Väestötiede
The Second Coming of Mr. Jesus H. Christ


The Second Coming of Mr. Jesus H. Christ on Kari Peitsamon ja Risto-yhtyeen yhteisalbumi, joka julkaistiin 1. elokuuta 2007. Albumin on äänittänyt, miksannut ja masteroinut Risto Ylihärsilä.

Albumilta julkaistiin single ”Gotta Build a Railroad, Gotta Build a Train”, joka nousi Suomen virallisen singlelistan sijalle 18.

Kappaleet 
Kaikki kappaleet säveltänyt ja sanoittanut Kari Peitsamo sekä sovittanut Risto Ylihärsilä.

 I´m a Rocker, Part 1
 The Second Coming of Mr. Jesus H. Christ
 I´m Gonna Hoodoo You so Bad You Don´t even Know Your Name
 Death of a Rooster
 Back in the DDR
 Ballad of Brigitte Mohnhaupt (24 Years in Prison)
 Gotta Build a Railroad, Gotta Build a Train
 The Devil Bought Me a 16 Feet Long Yacht with a Golden Helm
 You Should Eat No Pills
 Kiss My Cadillac
 Be My Megababe
 I´m a Rocker, Part 2
 Satan & a Banker
 Ballad of a 50 Year Old Man
 Birthday
 Ain´t Love a Blast

Kokoonpano 
 Kari Peitsamo – laulu, kitara, lyömäsoittimet
 Risto Ylihärsilä – rummut, kosketinsoittimet, laulu, lyömäsoittimet
 Minna Kortepuro – basso, kitara, laulu
 Tuomas Eriksson – kitara, basso, laulu

Arvostelut 
 Nyt.fi: 
 Rumba: suopea
 Soundi:

Lähteet 

Vuoden 2007 albumit
Kari Peitsamon albumit
Riston albumit
Rocket Recordsin albumit
Veikko Virmajoki

Veikko Virmajoki (oik. Arvo Kalliola) (18. helmikuuta 1894 Artjärvi - 27. helmikuuta 1956 Helsinki) oli suomalainen sanoittaja ja kirjailija, joka teki tekstejä salanimen turvin. Virmajoen levytetty tuotanto alkaa vuodesta 1933, ja sanoituksista tunnetuin on kappale "Tamara tanssii". Einari Kukkonen on luonnehtinut laulutekstejä "väkeväsanaisiksi".

Henry Theel levytti vuonna 1942 Virmajoen sanoittaman kappaleen "Syyspihlajan alla", jota esittivät myös monet muut laulajat.

Kalliolan Lihan okaat on Juha Nevalaisen ja Hannu Lemisen elokuvaan Riihalan valtias tekemän käsikirjoituksen pohjana.

Kirjallinen tuotanto
Omalla nimellä:
 Yksinkertaisia syntisiä : romaani. Fennia, Helsinki 1945
 Lihan okaat : romaani. Fennia, Helsinki 1946
Nimimerkillä Aquarius:
 Opi povaamaan : korteistaennustajan opas, toimittanut Aquarius. Kilta, Helsinki 1948
Nimimerkillä Rafael :
 Elämää : tunnelmia. Eripainos Viikonloppu-lehdestä. Ilmarinen, Helsinki 1942
 Välkettä : tunnelmia. Ilmarinen, Helsinki 1953
Nimimerkillä Veikko Virmajoki:
 Rakkauden ristiaalloissa : yksinäytöksinen pila. Työväen näytelmäkirjasto n:o 43. Tampereen työväen sanomalehti, Tampere 1915
 Tanhuapään kesävieraat : yksinäytöksinen pila. Työväen näytelmäkirjasto n:o 50. Tampereen työväen sanomalehti, Tampere 1916
 Miksi Saara nauroi? : 3-näytöksinen huvinäytelmä. Työväen näytelmäkirjasto n:o 52. Tampereen työväen sanomalehti, Tampere 1918
 Suuri velka : 1-osainen näytelmä. suuskauppojen iltamaohjelmistoa 9. Suomen osuuskauppojen keskuskunta, Helsinki 1921

Lähteet

Aiheesta muualla
 

Suomalaiset sanoittajat
Suomalaiset kirjailijat
Vuonna 1894 syntyneet
Vuonna 1956 kuolleet
Jeff Long

Jeff Long on yhdysvaltalainen kirjailija. Häneltä on suomennettu kauhu- ja tieteisaineksia sisältävät jännitysromaanit Helvetin piirit (1999) Vuosi nolla (2002), Tilinteon hetki (2004), sekä vuorikiipeilyaiheinen jännitysromaani Seinämä (2006), Helvetin sydän (2007).

Suomennetut teokset

Aiheesta muualla 

 Seppo Lehtinen: Helvetin piirit. Turun sanomat 1.7.2001.
 Hannu Blommila: Helvetin piirit. Tähtivaeltaja 1/2001.
 Kitti Nurmi: Jeff Long kirjoittaa tummaa fantasiaa. Unikankare.net 4.11.2005.
 Kitti Nurmi: Jeff Long tarttuu Vietnamin sotaan. Unikankare.net 4.11.2005.
 M. G. Soikkeli: Kummitustarina miesten menettämästä maailmasta. 2006.
 Kari Salminen: Paluu pimeään. Turun sanomat 29.12.2008.

Yhdysvaltalaiset kirjailijat
Yhdysvaltalaiset kauhukirjailijat
Yhdysvaltalaiset tieteiskirjailijat
Syntymävuosi puuttuu
Elävät henkilöt
Hardcore Holly

Robert William "Bob" Howard (s. 29. tammikuuta, 1963, Grants Pass, Oregon) on yhdysvaltalainen showpainija. Howardin nykyisiä paininimiä ovat Hardcore Holly tai Bob Holly. Nimi Hardcore Holly juontaa juurensa siihen, että hän on voittanut kaikki uransa hardcore-matsit. Holly sai potkut WWE:stä vuoden 2009 alussa.

Joukkue Cody Rhodesin kanssa

Vuonna 2007 Holly aloitti yhteistyön Cody Rhodesin kanssa, joka on myös Raw'n supertähti. Syksyllä No Mercyn jälkeen he alkoivat tavoitella tuolloin Trevor Murdochin ja Lance Caden hallussa olevaa Tag Team -mestaruutta, jonka he voittivat toisella yrittämällään. Pari säilytti joukkuemestaruutensa, kunnes Cody petti Hollyn vuoden 2008 Night of Champions -tapahtumassa ja vaihtoi paria Ted DiBiase Jr:n kanssa.

Profiili
 Pituus: 182 cm
 Paino: 100 kg
 Lopetusliike: The Alabama Slam

Saavutukset

National Wrestling Alliance
 1x NWA World Tag Team Champion (Bart Gunnin kanssa)

World Wrestling Organization
 1x WWO United States Champion
 1x WWO Tag Team Champion (Ron Starin kanssa)

World Wrestling Federation/Entertainment
 6x WWF Hardcore Champion
 3x WWF/E World Tag Team Champion (kerran The 1-2-3 Kidin, kerran Crash Hollyn ja kerran Cody Rhodesin kanssa)

Aiheesta muualla
 Hardcore Hollyn profiili WWE:n kotisivuilla

Yhdysvaltalaiset showpainijat
Vuonna 1963 syntyneet
Elävät henkilöt
Richard A. Knaak

Richard A. Knaak (s. 1961) on yhdysvaltalainen kirjailija. Hän on kirjoittanut Dragonlance-romaaneja, Dragonrealm-sarjaa. Hän työskentelee Blizzard Enterntaimentilla, jossa hän toimii kirjoittajana Warcraft-novelleille sekä Diablo-sarjalle. Hän on opiskellut retoriikkaa Illinois'n yliopistossa ja asuu Illinois'ssa ja Arkansas'ssa.

Aiheesta muualla 

 Kotisivut 
 Sari Peltoniemi: Tulitraakki. Kalaksikukko 31.7.1999.

Yhdysvaltalaiset fantasiakirjailijat
Vuonna 1961 syntyneet
Elävät henkilöt
Waldemar Wallenius

Jukka Tapio ”Waldemar” Wallenius (12. kesäkuuta 1948 Hämeenlinna – 24. marraskuuta 2021 Tampere) oli suomalainen musiikkijournalisti. Wallenius perusti uransa aikana viisi populaarimusiikkiin erikoistunutta lehteä, ja neljässä niistä hän toimi päätoimittajana. Nämä neljä olivat Blues News, Musa ja Soundi sekä WUM eli Wanha & Uusi Musa. Viimemainittu ilmestyi seitsemän vuoden ajan ja oli keskittynyt maailmanmusiikkiin. Lisäksi hän juonsi 1980-luvun lopulla Yleisradion TV-musiikkiohjelmaa Yölinja ja työskenteli tamperelaisessa Radio 957:ssa.

Ura toimittajana
Wallenius vietti teinivuotensa Valkeakoskella, jonne hän palasi asumaan vuonna 1996. Kirjoitettuaan ylioppilaaksi hän opiskeli lehdistöoppia Tampereen yliopistossa. 

Wallenius innostui musiikkijournalismista koululaisena ostettuaan lehtikioskilta englantilaisen Melody Makerin irtonumeron. Hän tilasi tuon lehden itselleen ja ryhtyi saman tien Valkeakosken Sanomien pop-palstan pitäjäksi, mihin vaikutti osaltaan se, että hänen isänsä työskenteli tuon lehden toimitussihteerinä. Wallenius oli vielä lukiolainen, kun hän vuonna 1965 sai julkaistuksi ensimmäisen kirjoituksensa. Heti alussa hän omaksui nimimerkin, joka oli Wal de Mar. Sen taustalla oli ranskan kielen ilmaus “mal de mer” eli ‘merisairaus’ sekä kahden suomalaisen pakinoitsijan taiteilijanimet, Kar de Mumma ja Kai de Puu.

Kolme vuotta myöhemmin, vuonna 1968, hän oli mukana perustamassa Blues News -lehteä, joka täytti 50 vuotta vuonna 2018. Kaksi vuotta myöhemmin hän kuitenkin jätti tuon lehden ja siirtyi toiseen perustamaansa lehteen Musaan, joka oli suunniteltu vaihtoehdoksi Suosikille. Kyllästyttyään Musan toimituskuvioihin hän lähti mukaan taas uuteen lehteen, Soundiin, jossa hän viihtyi noin vuosikymmenen ajan. Hänen aktiivinen kirjoitusuransa loppui noin vuonna 2003.

Poliittinen toiminta
Wallenius toimi 1990-luvulla Veltto Virtasen eduskunta-avustajana. Hän oli ehdolla Euroopan parlamenttiin vuonna 1999 Kirjavan puolueen ehdokkaana sekä eduskuntaan vuonna 2007 SKP:n ehdokkaana.

Kirjoja

Lähteet

Aiheesta muualla 
 
 Soundin perustaja säpisee nyt Facebookissa. Helsingin Sanomat 1.7.2014

Musiikkitoimittajat
Suomalaiset päätoimittajat
Suomalaiset juontajat
Vuonna 1948 syntyneet
Vuonna 2021 kuolleet
Richard Matheson

Richard Burton Matheson (20. helmikuuta 1926 Allendale, New Jersey – 23. kesäkuuta 2013 Calabasas, Kalifornia) oli yhdysvaltalainen kauhu- ja tieteiskirjailija. Häneltä on suomennettu kaksi romaania, Helvetin talo ja Olen legenda.

Olen legendasta on tehty useita elokuvasovituksia: L’ultimo uomo della terra vuodelta 1964 (ohjaus Ubaldo Ragona ja Sidney Salkow, pääosassa Vincent Price), Viimeinen mies vuodelta 1971 (ohjaus Boris Sagal, pääosassa Charlton Heston) ja I Am Legend vuodelta 2007 (ohjaus Francis Lawrence, pääosassa Will Smith).

Olen legenda voitti parhaalle vuonna 2007 ilmestyneelle suomennetulle tieteisromaanille myönnetyn Tähtivaeltaja-palkinnon.

Matheson on kirjoittanut myös alun perin Playboyssa julkaistun novellin ”Duel”, johon pohjautuu Steven Spielbergin elokuva Kauhun kilometrit.

Elokuva The Box (2009) perustuu 1970 ilmestyneeseen Mathesonin novelliin ”Button, Button”. Kirjasta on filmatisoitu myös Hämärän rajamailla -sarjan jakso 1980-luvulla.

Suomennetut romaanit

Kirjallisuutta 
 Ulkomaisia kauhukirjailijoita. Toimittaneet Jukka Halme ja Juri Nummelin. BTJ Kirjastopalvelu, 2005.

Lähteet

Aiheesta muualla 
 P. A. Manninen: Helvetin talo. Aikakone 3/1990.

Yhdysvaltalaiset kauhukirjailijat
Yhdysvaltalaiset tieteiskirjailijat
Amerikannorjalaiset
Vuonna 1926 syntyneet
Vuonna 2013 kuolleet
Mallasjuoma

Mallasjuoma (pitempi nimi Osakeyhtiö Mallasjuoma) oli kauppias Henrik Mattsonin poikiensa Ernst Mattsonin ja Maximillian Mattsonin kanssa 1912 perustama panimo.

Taustalla oli Henrik Mattsonin aiempi kokemus panimoalasta. Hän oli aloittanut oluenpanemisen jo vuonna 1874 ostamalla silloin Hollolaan kuuluneessa Niemessä sijainneen panimon, jonka kapteeni August Fellman ja apteekkari Wahlstedt olivat perustaneet vuonna 1872. 

Vuonna 1902 Mattson siirsi panimotoiminnan silloisen Lahden kauppalan puolelle Vapaudenkadulle Uusi Olutpanimo Oy:n nimisenä. 1917 Uusi Panimo lakkautettiin ja sen tuotantorakennukset muutettiin asuinrakennuksiksi.

Mattson perusti poikiensa kanssa Osakeyhtiö Mallasjuoman tehtaan 1912 Lahden Päijänteenkadulle, mistä tuli Mallasjuoman toiminnan pääpaikka 1930-luvulle saakka. Mallasjuoma valmisti aluksi vain mietoja olutjuomia. Panimon alku oli vaikea, mutta ensimmäisen maailmansodan alkuvuosien huippusuhdanteessa 1916 tuotanto koostui miltei 3 000 000 litrasta mietoja olutjuomia, minkä saavuttamiseen sisällissodan jälkeen meni 20 vuotta.

Mattsoneiden kuoltua, 1920-luvulla yritystä johti entinen isännöitsijä (tehtaanjohtaja) Gunnar Åhfeldt-Arjamo. Suomeen tuli kieltolaki 1919 ja Mallasjuoma otti tuotantoonsa myös virvoitusjuomat. Vuoden 1932 jälkeen, kun kieltolaki kumottiin, alkoi Mallasjuoma tehdä II ja III veroluokkien oluita ja toi valikoimaan Lahden Erikois-oluen.

Mallasjuoma rakennutti 1930-luvun lopulla Sammonkadun ja Nastolankadun kulmaan viisikerroksisen tehtaan, joka oli tekniikaltaan yksi Euroopan nykyaikaisimmista.

1950-luvulta alkaen Mallasjuomasta tuli lahtelaisuuden vertauskuva mainonnassa. Tutuiksi koko maassa tulivat sanonnat: "Ei oo Lahden voittanutta!" ja myöhemmin "Moi lahtelaista!". 

1970-luvulla Mallasjuoma oli Suomen johtava panimotalo, mutta 1980-luvulla se jäi kolmanneksi Hartwallin ja Sinebrycoffin jälkeen. Pitkien omistajuuteen liittyvien oikeuskiistojen jälkeen Mallasjuoma yhdistyi Hartwall-yhtymään 1988, ja Lahden tunnetut olut- ja virvoitusjuomamerkit hävisivät.

2008 Hartwall otti uudelleen tuotantoon Turun panimon Auran oluen tapaan entisen Mallasjuoman Lahden Sininen -nimisen oluen. Mallasjuoman tuotantolaitos Lahden keskustassa lopetettiin ja Hartwallin Etelä-Suomen tuotanto keskitettiin Lahdessa Kujalaan vuonna 2003.

Historia
1957 Jyväskylän juomatehdas, Jyväskylä
1967 Toppilan Mallasjuomatehdas, Oulu/Toppila
1973 Wihurinkoski, Heinola

Muuta
Puhekielessä, erityisesti Lahdessa Mallasjuomaa on kutsuttu Malski -nimityksellä. Tällä nimellä kutsutaan myös aluetta Ristinkirkon pohjoispuolella, jossa on ollut Mallasjuoman panimo ja jonne on rakennettu kerrostaloasuntoja.

Katso myös
Aurinko Jaffa
Lahden Sininen
Pommac
Palma (virvoitusjuoma)

Lähteet

Aiheesta muualla
Lahden radio- ja tv-museo: Mallasjuoma ja lahtelaisuus mainoselokuvissa 1950-luvulta 1980-luvulle 
Elävä arkisto: Spede Mallasjuoman sammakkomiehenä
Elävä arkisto: Nimikilpailun voittaja Lahden Erikois-B
Elävä arkisto: Ohran maltainen matka pellolta pulloon
 Osakeyhtiö Mallasjuoma 1912-1962, Seppo Simonen, 1962
 kuvia 
 etikettejä